*****

ΚΑΝΟΝΙΣΜΟΣ (ΕΟΚ) αριθ. 2206/88 ΤΗΣ ΕΠΙΤΡΟΠΗΣ

της 22ας Ιουλίου 1988

που τροποποιεί τον κανονισμό (ΕΟΚ) αριθ. 1609/88 όσον αφορά την ημερομηνία εισόδου σε απόθεμα βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ) αριθ. 570/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,

Εκτιμώντας:

ότι σύμφωνα με το άρθρο 1 του κανονισμού (ΕΟΚ) αριθ. 3143/85 της Επιτροπής της 11ης Νοεμβρίου 1985 σχετικά με τη διάθεση σε μειωμένη τιμή του βουτύρου παρέμβασης που προορίζεται για άμεση κατανάλωση υπό μορφή συμπυκνωμένου βουτύρου (3), όπως τροποποιήθηκε τελευταία από τον κανονισμό (ΕΟΚ) αριθ. 2097/88 (4), το βούτυρο που τίθεται σε πώληση πρέπει να έχει εισέλθει σε απόθεμα πριν από μια ημερομηνία που θα καθοριστεί· ότι η ίδια διαδικασία ακολουθείται σε περίπτωση πώλησης βουτύρου στα πλαίσια του καθεστώτος που προβλέπεται στον κανονισμό (ΕΟΚ) αριθ. 570/88 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 949/88 (6)· ότι λαμβανομένου υπόψη του επιπέδου των αποθεμάτων βουτύρου είναι απαραίτητο να τροποποιηθούν οι ημερομηνίες που αναφέρονται στο άρθρο 1 του κανονισμού (ΕΟΚ) αριθ. 1609/88 της Επιτροπής (7) που καθορίζει τις ημερομηνίες εισόδου σε απόθεμα βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ) αριθ. 570/88·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 1609/88 αντικαθίσταται από το ακόλουθο κείμενο:

«Άρθρο 1

Το βούτυρο που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3143/85 πρέπει να έχει εισέλθει σε απόθεμα πριν από την 1η Ιανουαρίου 1987 ή μεταξύ 1ης Ιουνίου και 31 Ιουλίου 1987 όσον αφορά το βούτυρο με περιεκτικότητα σε λιπαρές ουσίες ίση ή ανώτερη από 82 % και πριν από την 1η Μαρτίου 1987 όσον αφορά το βούτυρο με περιεκτικότητα σε λιπαρές ουσίες κατώτερη από 82 %.

Το βούτυρο που αναφέρεται στο άρθρο 1 του κανονισμού (ΕΟΚ) αριθ. 570/88 πρέπει να έχει εισέλθει σε απόθεμα πριν από την 1η Ιανουαρίου 1987 ή μεταξύ 1ης Ιουνίου και 31 Ιουλίου 1987 όσον αφορά το βούτυρο με περιεκτικότητα σε λιπαρές ουσίες ίση ή ανώτερη από 82 % και πριν από την 1η Μαρτίου 1987 όσον αφορά το βούτυρο με περιεκτικότητα σε λιπαρές ουσίες κατώτερη από 82 %.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 110 της 29. 4. 1988, σ. 27.

(3) ΕΕ αριθ. L 298 της 12. 11. 1985, σ. 9.

(4) ΕΕ αριθ. L 184 της 15. 7. 1988, σ. 19.

(5) ΕΕ αριθ. L 55 της 1. 3. 1988, σ. 31.

(6) ΕΕ αριθ. L 92 της 9. 4. 1988, σ. 43.

(7) ΕΕ αριθ. L 143 της 10. 6. 1988, σ. 23.